
הצעת חוק בתי המשפט (תיקון מס' 42 והוראת שעה)  (תיקון מס' 2)  (דיין עמית), 

התשס"ט-2009, הכנה לקריאה שנייה ושלישית - דיון  
היו"ר דוד רותם:

הנושא הבא רבותיי.  אני עובר להצעת חוק בתי המשפט (תיקון מספר 42 והוראת שעה), (תיקון מספר 2) , זו ההצעה של חבר הכנסת גפני וחבר הכנסת מקלב .

אופיר פינס-פז:

איך אפשר כששניהם לא פה?  

היו"ר דוד רותם:


גפני מציג את התקציב. 

אופיר פינס-פז:

אם תביא את זה שבוע הבא? 

היו"ר דוד רותם:


למה אנחנו צריכים את זה. 

אופיר פינס-פז:

זה  החוק. 

היו"ר דוד רותם:


אני יודע להסביר את החוק. תאמין לי שאני יודע, אתה שאלת אותי, זה הצעת החוק שאתה שאלת בוועדה . אני יודע להסביר בשבילם את החוק.  הנה חבר הכנסת מקלב הגיע.  אתה רוצה להסביר לנו את החוק או שאני מסביר אותו בשבילך?  אני מודה ללשכת עורכי הדין על זה שהיא שלחה לנו שהיא מסכימה לחוק, רק היא מתנגדת לסעיף אחד שלא קיים בו.  

אורי צפת:


כדי שלא יהיה קיים. 

היו"ר דוד רותם:


מה זה שלא יהיה קיים, אף אחד לא הציע אותו אף פעם. אבל  זה בסדר.   

דורית ואג:


זה לא השיטה, זה הנוסח שמוצע למליאה. 

היו"ר דוד רותם:


לשכת עורכי הדין מתנגדת למנות דיין עמית לדון בתביעות המתבררות בבתי הדין הרבניים. כשאנחנו בסעיף כתבנו במפורש שמדובר בעניין שלא וקבענו מה כן, אף אחד לא הציע להרחיב את זה, אפילו בהצעת החוק המקורית זה לא היה. 

אורי צפת:


שלא יגידו, שלא יציעו. 

היו"ר דוד רותם:


הבנתי, אז למה לא כתבתם פה שגם אי אפשר למנות בבית הדין הרבני הגדול ובבית משפט עליון, הייתם צריכים כבר להכניס את כל מה שלא יגידו בעתיד.  

אורי צפת:


שכחנו.  

היו"ר דוד רותם:


חבר הכנסת מקלב, אתה רוצה להסביר לנו מה אתם מציעים בחוק שלכם? 

אורי מקלב:


אנחנו מציעים כדי קצת לפשט את ההליכים או למנוע עומסים שיש בבתי הדין, לתת דיין שיצא כבר לגמלאות, בדברים שיותר אדמיניסטרטיביים, שיוכל לעזור. 

היו"ר דוד רותם:


אתם בעצם רוצים להשוות את המצב בבתי הדין הרבניים למצב בבתי המשפט. 

אופיר פינס-פז:

זה הסטאטוס קוו אדוני, זה הסטאטוס קוו הדתי.  

היו"ר דוד רותם:


מכיוון שבבתי המשפט יש סעיף שמדבר על שופט עמית,  וממנים שופטים של בית משפט שפרשו מעל גיל פרישה להיות שופטים. 

אופיר פינס-פז:

מעל גיל שבעים.  

היו"ר דוד רותם:


מעל שבעים, מעל שבעים וחמש. 

אורי מקלב:


פה זה שבעים וחמש. 

היו"ר דוד רותם:


גם בבתי המשפט זה שבעים וחמש, זה זהה בדיוק למצב. 

אופיר פינס-פז:

למה לא מעל גיל שבעים?  הרי השופט צריך לסיים בגיל שבעים.  

אורי צפת:


לא, מעל שבעים יש. 

היו"ר דוד רותם:


מעל שבעים קיים.  

אופיר פינס-פז:

זה קיים, שמי שעוזב אחרי שבעים,  אפשר. 

היו"ר דוד רותם:


דיין עמית יש עד גיל שבעים וחמש.  

אופיר פינס-פז:

עד שבעים וחמש. 

היו"ר דוד רותם:


בבית המשפט התירו גם מעל גיל שבעים וחמש. אז הייתה פה הצעה. עכשיו במקור הם ראו שנשיא בתי הדין הרבניים  -  

אופיר פינס-פז:

ועכשיו עד איזה גיל אתם מציעים?  ללא הגבלת גיל. 

היו"ר דוד רותם:


כמו בבית משפט.  הרעיון של הרב גפני ושל מקלב. 

אופיר פינס-פז:

בבית משפט זה לא מוגבל בגיל. 

סיגל קוגוט:


רק על שני עניינים, תביעות קטנות ו - דבר אחד שאתה צריך לדעת שזה הוראת שעה. זה הוראת שעה שהיא פוקעת. 

היו"ר דוד רותם:


החוק הזה מתבטל באפריל 2010 החוק מת. 

אופיר פינס-פז:

גם זה מתבטל? 

היו"ר דוד רותם:


גם זה מתבטל. עכשיו מה שקורה, הרעיון של הרב גפני והרב מקלב הייתה בוא נשווה, שיהיה בדיוק אותו דבר, שלא יגידו שמפלים לרעה את בתי הדין הרבניים. 

אופיר פינס-פז:

שינוי הסטאטוס קוו הדתי. 

היו"ר דוד רותם:


שינו הסטאטוס קוו הדתי. בוא נאמר ככה, מכיוון שבהסכם הקואליציוני שלך כתוב שינוי הסטאטוס קוו הדתי אסור, אז אתה צריך להצביע נגד החוק הזה, אבל מכיוון שמקלב ואני נצביע בעדו, אז מכסימום תפרוש.  אני מציע שאתה תפרוש מהקואליציה.  

אורי מקלב:


אני רוצה להגיד משפט אחד. זה לא התחיל לא עם גפני ולא עם מקלב, זה התחיל בכך שבאחת הועדות, באחת ההזדמנויות, באו וצעקו, אתם בתי הדין, אתם לא עושים שום מעשה, שום מעשה כדי לפשט את ההליכים, לבתי הדין יש שם שתהליכים ארוכים מאוד ויש סחבת כזו, סחבת אחרת. 

היו"ר דוד רותם:


למה אתה צריך למשוך אותי בלשון? 

אורי מקלב:


אמרו לנו למה אתם, תראו מה שבתי המשפט עושים, הם עושים כן מאמצים בעניין הזה ואתם למה אתם לא משמיעים קול. ראינו שכך, השתכנענו ואמרנו נגיש גם ככה, שגם ככה אנחנו נוכל לעשות והנה אנחנו גם רוצים להיות יעילים יותר, בתי הדין רוצים להיות יעילים יותר.  לפשט את ההליכים, בגלל זה החוק הזה הוצע.  מבחינתנו לא רבים הדיינים שמוכנים לבוא היום ולהתעסק בזה. 

אופיר פינס-פז:

אני רוצה לשאול שאלה,  גם מהניסיון שלכם, פה מדובר באנשים מבוגרים, מעל שבעים וחמש, על זה מדובר. זה לא יהיה קשה להם?  זאת אומרת השאלה מה יהיה קצב העבודה שלהם, בסוף יכול להיות - 

היו"ר דוד רותם:

אופיר פינס, הם לא יושבים בתיקים.  תראה את הרשימה של מה הם יחולו. בתי הדין הרבניים עוסקים נניח בנושאים : מי שרוצה להשתחרר משירות צבאי, הגשת תצהיר למשרד הביטחון של דתיות, צריך להיחתם לפני דיין של בית הדין הרבני.  אתה לא יכול לעשות את זה  בפני עורך דין. אז הם עכשיו יעשו את זה.  אתה מבין? זה גם יאפשר שהבחורות האלה שבאות לא יצטרכו להיכנס לבית דין ששמה רבים בעל ואישה.  


אחר כך סידור גט ואישור גירושין, בוא נאמר ככה, בבתי הדין הרבניים בעצם בדרך כלל מי שמסדר את הגט זה לא ההרכב שמחליט על הגט, על הגירושין. אז יש שם בעיה איך לוקחים שמות וזה עבודה טכנית.  הדיינים האלה יש להם המון ידע בנושאים כאלה. 

אורי מקלב:


יש להם ניסיון.  

היו"ר דוד רותם:


יש להם ניסיון, אתה מבין?  רק דברים טכניים, לכן כשניסו להכניס פה את סעיף א' 2, שאומר שהשר לפי הצעת נשיא בתי הדין הרבני הגדול ובאישור ועדת חוקה, רשאי לשנות את התוספת, אני מתנגד לתיקון הזה, כי אין את זה גם בחוק בתי המשפט מכיוון שאנחנו מדברים על מקבילות, זה יהיה מקבילה מלאה.   

אורי מקלב:


התוספת שאתה הכנסת, שהיא הכי משמעותית, שמדובר בעניין שלא על ריב. 

היו"ר דוד רותם:


זה לא אני, זה הבוסית. 

אופיר פינס-פז:

כרגע אין אפשרות לשנות את התוספת, זה הוראת שעה וזהו. 

היו"ר דוד רותם:


נכון מאוד, ירצו לשנות את התוספת, יבואו. 

אופיר פינס-פז:

זה בינתיים מופיע.  

היו"ר דוד רותם:


כן, בבקשה.  

מיכל כהן:


חשוב להבהיר שהדיינים האלה נבחרים על ידי הועדה לבחירת דיינים, שבודקים את המצב השכלי, הבריאותי.  וכן שהם מוגבלים לתקופה אחת של ארבע שנים, זאת אומרת זה לא יכול להגיע לגיל אין סופי.  

אורי מקלב:


המכסימום יהיה שבעים ותשע.  

היו"ר דוד רותם:


בוא נאמר ככה, אני מוכרח לומר שלא ניחמתי, כי את מבינה, כי אילו אני הייתי  חבר בוועדה  למינוי דיינים, זה היה מניח את דעתו של אופיר פינס. 

אופיר פינס-פז:

אני רוצה לשאול שאלה, הרי האנשים האלה בפנסיה מלאה, אני מניח. 

אורי מקלב:


כן, אני אסביר. 

אופיר פינס-פז:

הם ישתכרו עוד שכר?  

אורי מקלב:


עד שלושים אחוז, כדי שלכל היותר הם יגיעו למאה אחוז. הרי הם יוצאים עם פנסיה של שבעים אחוז, אז התקרה שלהם היא שלושים אחוז, כדי שלכל היותר הם יגיעו למאה אחוז, לפני פרישתם.  

אופיר פינס-פז:

מי שיש לו מאה אחוז, יהיה בהתנדבות.  

היו"ר דוד רותם:


אין מאה אחוז פנסיה.  

אורי צפת:


אין, מזמן כבר, לפני שנים, אין דבר כזה.  

היו"ר דוד רותם:


גם לא מאה אחוז, שבעים.  

אופיר פינס-פז:

אלה אנשים בני שבעים, שבעים וחמש, זה מאלה שיש להם מאה אחוז.  

היו"ר דוד רותם:

איך יש להם מאה אחוז?  כמה שנים הם היו דיינים?  

אורי מקלב:


אצלנו אין דבר כזה.  

אופיר פינס-פז:

חיים רמון יצא עם מאה אחוז.  

היו"ר דוד רותם:


אנחנו נתחיל לקרוא.  

אורי מקלב:


היה להם ארבעה אחוז לשנה.  

היו"ר דוד רותם:


תודה רבה, בבקשה גברתי.  

סיגל קוגוט:


בחוק בתי המשפט (תיקון מס' 42 והוראת שעה) תיקון מספר 2 התשס"ט - 2009. חוק בתי המשפט בסעיף 3.8 (1)   בסעיף 9א לחוק הדיינים המובא בו, אחרי סעיף קטן (א) יבוא:   


"על אף האמור בסעיף קטן (א) -  שזה הדיין עד גיל שבעים וחמש -  השר רשאי למנות לפי בחירת הועדה דיין שיצא לקצבה כאמור, לכהן כדיין עמית בבית דין רבני אזורי, אף אם גילו עולה על שבעים וחמש, אם שוכנעו כי אין מניעה שימלא תפקיד של דיןי עמית כאמור, שידון בעניינים המנויים בתוספת, ובלבד שמדובר בעניין שלא על ריב ובכפוף להוראות לפי חוק לעניין  מספר הדיינים בהרכב.     א(2) - 

אופיר פינס-פז:

זה אנחנו מוחקים.  

סיגל קוגוט:


אם יש הסכמה למחוק אני מוחקת.  


(2)  אחרי פסקת משנה (ב) יבוא:   בסוף החוק יבוא : 


"תוספת


(1)  
סידור גט ואישור גירושין שסודרו;


(2) 
אישור צוואה בפני רשות, לפי חוק הירושה, התשכ"ה -1965. 


(3)
מתן צו ירושה וצו קיום צוואה, בהסכמה, לפי חוק הירושה, התשכ"ה - 1965. 


(4)
קבלת הצהרת אבהות מפי האיש והאישה.


(5)
אישור תצהיר לפי חוק."

היו"ר דוד רותם:


כן, רבותיי,  

אורי צפת:


אנחנו כתבנו את תגובתנו, בקשר תצהירים. 

היו"ר דוד רותם:


רק תדעו עורך דין צפת, הועדה הזאת מאז שיש יושב ראש חדש, לא מקבלת עמדות יום לפני הדיון. 

אורי צפת:


מתנצלים, כי אחרת אי אפשר להתכונן ואי אפשר ללמוד אותם. 

אופיר פינס-פז:

אני לא ראיתי את העמדה. 

אורי צפת:


היא מצורפת שם. 

דורית ואג:


אתמול בשעה 19:19. 

אורי צפת:


קיבלנו את ההערה וכך נעשה.   לגבי תצהירי הבנות, שכבר הועלה כאן העניין הזה, אני כבר ביקשתי כמה פעמים, הרב בן דהן, שהעניין יעשה באיזה שהוא מקום מסוים בבית הדין, משום שהבנות הללו מסתובבות בין קהל המתדיינים, גם בתל אביב וגם בבית הדין בירושלים ובכל מקום.  

היו"ר דוד רותם:


אורי צפת, תגיד אתה רוצה שהועדה הזאת גם תדון בסידור החברים בבית הדין? 

אורי צפת:


לא, אבל זו בעיה, היא מטרידה אותי, משום שהלקוחות כמובן צועקים ומתקוטטים במסדרון,  כולנו יודעים את זה ובאות בחורות בנות שבע עשרה,  ונוכחות בעניינים האלה וזה ממש לא מתאים.  אז העניין שגוררים אותם. 

היו"ר דוד רותם:


עכשיו אני מבין,  יש עכשיו בעיה קשה בציבור הדתי הלאומי על רווקות מאוחרת, עכשיו אני מבין את הסיבה.  אלי אתה אשם.  תודה רבותיי,


 מי בעד?   פה אחד.  


חמישה חברי כנסת היו נוכחים בוועדה ,   תודה רבה.  

הישיבה ננעלה בשעה 9:30

